CELEX: 32007R0321
Language: lt
Date: 2007-03-23 00:00:00
Title: 2007 m. kovo 23 d. Komisijos reglamentas (EB) Nr. 321/2007, iš dalies keičiantis Reglamentą (EEB) Nr. 396/92 dėl tam tikrų prekių klasifikavimo Kombinuotojoje nomenklatūroje

24.3.2007   
            
            
               LT
            
            
               Europos Sąjungos oficialusis leidinys
            
            
               L 84/34
            
         
      KOMISIJOS REGLAMENTAS (EB) Nr. 321/2007
   2007 m. kovo 23 d.
   iš dalies keičiantis Reglamentą (EEB) Nr. 396/92 dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Komisijos reglamento (EEB) Nr. 396/92 (2) priedo 4 punkte tam tikroms kelių transporto priemonėms su hidrauliniu būdu pakreipiama sustiprinta platforma buvo priskiriamas Kombinuotosios nomenklatūros klasifikacinis kodas 8704 31 91. Remiantis šiuo punktu, dėl universalios ir sudėtingos pakreipiamos platformos konstrukcijos šis gaminys nelaikomas savivarčiu, kurio KN klasifikacinis kodas yra 8704 10.
            
         
               (2)
            
            
               Europos Bendrijų Teisingumo Teismas nusprendė (bylos C-396/02 sprendimas (3)), jog tai, kad kelių transporto priemonėje su platforma įrengiama sudėtinga, universali ir apibrėžta pakreipimo sistema, netrukdo jos klasifikuoti kaip savivarčio, kuris priskiriamas Kombinuotosios nomenklatūros 8704 10 subpozicijai.
            
         
               (3)
            
            
               Kadangi Reglamente (EEB) Nr. 396/92 nustatyta klasifikavimo priemonė neatitinka minėto Teismo sprendimo, pripažinusio 4 punktą neteisingu, šis reglamentas turėtų būti pataisytas, kiek tai liečia kelių transporto priemonės su hidrauliniu būdu pakreipiama platforma klasifikavimą, priskiriant jai KN 8704 31 kodą. Todėl reikalinga atitinkamai išbraukti 4 punktą ir jis yra atšaukiamas nuo 1992 m. kovo 10 d.
            
         
               (4)
            
            
               Šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 396/92 priedo 4 punktas išbraukiamas.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 1992 m. kovo 10 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. kovo 23 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Reglamentu (EB) Nr. 129/2007 (OL L 56, 2007 2 23, p. 1).
   
      (2)  OL L 44, 1992 2 20, p. 9. Reglamentas su paskutiniais pakeitimais, padarytais Reglamentu (EB) Nr. 705/2005 (OL L 118, 2005 5 5, p. 18).
   
      (3)  2004 m. rugsėjo 16 d. sprendimas, byla C-396/02, DFDS, [2004] ECR I-8439.